VPRO

VPRO, opprinnelig et akronym for Vrijzinnig Protestantse Radio Omroep (norsk oversettelse: Det liberale protestantiske kringkastingsselskapet) er et nederlandsk kringkastingsselskap som ble grunnlagt 29. mai 1926. Selskapet har ingen egen tv-kanal, men er én av seks hovedkringkastere som leverer programmer til den nasjonale kringkasterorganisasjonen Nederlandse Publieke Omroep (NPO).

Bakgrunn

Nederlandsk kringkasting 
Allmennkringkasting i Nederland har en annen struktur og organisasjonsform enn de fleste andre land i Europa. Landets allmennkringkasting innen radio og fjernsynbestår av en rekke uavhengige kringkastingsselskaper som i fellesskap leverer programmer og sendinger til landets riksdekkende tv- og radiokanaler. Kringkasterne koordineres og administreres av organisasjonen Nederlandse Publieke Omroep (NPO). Nederlandsk medielovgivning regulerer fordelingen av sendetid og ressurser mellom de ulike selskapene.

Om kringkasteren 
Opprinnelig var VPRO et religiøst selskap basert i den protestantiske pillaren i det nederlandske samfunnet, og selskapet representerte den kulturprotestantiske bølgen i landet. I 1950- og 1960-årene utviklet VPRO seg i mer sosialliberalistisk retning, og selskapet droppet sitt fulle navn, men beholdt akronymet VPRO.

VPRO var den første kringkasteren som produserte et tv-program som viste en naken kvinne, skuespilleren Phil Bloom. Selskapet er kjent for å produsere høykvalitetsprogrammer som dokumentarer og filmer. VPRO samarbeider også med andre kringkastere som WDR, BBC og Arte.

Referanser

Eksterne lenker 
 

Nederland
Den europeiske kringkastingsunion
Etableringer i 1926
Kringkastingsselskaper